ये तीन फिल्में हिंदी सिनेमा के लिए कोई अजूबी या अनोखी चीज नहीं रह गई हैं। ऐसी और भी फिल्में बन रही हैं। इसका कारण यह है कि समाजके एक छोटे हिस्से में ही सही, व्यक्तिगत स्वाधीनता की चेतना बढ़ी है, स्त्री और शूद्र पूरी स्वाधीनता और गरिमा के साथ जीने के लिए संघर्ष करते दिख रहे हैं। निजी जीवन में भी अपनी पसंद-नापसंद के हिसाब से जीने की धारणा प्रबल हो रही है। हिंदी का मुख्यधारा का सिनेमा व्यक्तिगत और सामुदायिक स्वाधीनता की चेतना को अपने में समेटने की कोशिश कर रहा है।